Nóg 'n bekende word pa! | SARIE
FOTO Instagram @benedictcum
Ons kan binnekort na nóg 'n celeb-baba uitsien! Die Doctor Strange–akteur Benedict Cumberbatch en sy vrou, Sophie Hunter, verwag hul tweede kind, berig E News.
Die paartjie het verlede jaar op Valentynsdag getrou en het reeds 'n seuntjie, Christopher Carlton Cumberbatch.
Ons kan nie wag vir nog 'n Cumberbatch nie, maar hy/sy gaan baie bekende maatjies hê. Hollywood wemel van babas wat onlangs gebore is. Kyk die foto's van die kleintjies hier:
Die Her–aktrise het onlangs die lewe geskenk aan klein Daisy Josephine Sudeikis. Olivia en haar verloofde, Jason Sudeikis, was opgetoë met die gelukkige nuus. Die akteurspaar het in 2013 verloof geraak en het reeds 'n tweejarige seuntjie, Otis.
Die Namibiese model Behati Prinsloo (27) en haar sanger-man, Adam Levine (37), se eersteling is onlangs gebore. Ons wonder of Dusty Rose en Anacã net sulke goeie vriende soos hul ma's gaan wees?